Ministru kabineta rīkojuma projekta **„Par valsts nekustamā īpašuma „Mežvidi”- 1A, Ropažos, Ropažu novadā nodošanu Ropažu novada pašvaldības īpašumā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valsts nekustamā īpašuma „Mežvidi”- 1A, Ropažos, Ropažu novadā nodošanu Ropažu novada pašvaldības īpašumā” (turpmāk – rīkojuma projekts) sagatavots, lai saskaņā ar Publiskas personas mantas atsavināšanas likuma 45.panta pirmo daļu atļautu Zemkopības ministrijai bez atlīdzības nodot Ropažu novada pašvaldībai īpašumā valsts nekustamo īpašumu - neapdzīvojamo telpu „Mežvidi”- 1A, Ropažos, Ropažu novadā, (nekustamā īpašuma kadastra Nr.8084 900 1589). |
| 2. | Pašreizējā situācija un problēmas | Nekustamais īpašums „Mežvidi”, Ropažos, Ropažu novadā (nekustamā īpašuma kadastra Nr.8084 009 0475) sastāv no zemesgabala (zemes vienības kadastra apzīmējums 8084 009 0475), dzīvojamās mājas (būves kadastra apzīmējums 8084 009 0475 001), palīgēkas – saimniecības ēkas (būves kadastra apzīmējums 8084 009 0475 002), palīgēkas – siltumnīcas (būves kadastra apzīmējums 8084 009 0475 003).Pirms sadalīšanas dzīvokļu īpašumos īpašuma tiesības uz visu nekustamo īpašumu „Mežvidi”, Ropažos, Ropažu novadā bija nostiprinātas valstij valsts aģentūras „Mājokļu aģentūra” personā Ropažu novada zemesgrāmatas nodalījumā Nr.1000 0013 4307.Īpašuma tiesības uz nekustamo īpašumu „Mežvidi”- 1A (nekustamā īpašuma kadastra Nr.8084 900 1589) – neapdzīvojamo telpu Nr.1A (telpu grupas kadastra apzīmējums 8084 009 0475 001 001) un 420/2313 kopīpašuma domājamās daļas no daudzdzīvokļu mājas, zemes (zemes vienības kadastra apzīmējums 8084 009 0475) un palīgēkām – Ropažos, Ropažu novadā, nostiprinātas valstij Zemkopības ministrijas personā Ropažu novada zemesgrāmatas nodalījumā Nr.1000 0013 4307-1A, lēmuma datums 17.04.2012.Nekustamā īpašuma valsts kadastra informācijas sistēmas (turpmāk– NĪVKIS) datos par nekustamā īpašuma „Mežvidi”- 1A, Ropažos, Ropažu novadā, sastāvu norādīts, ka nekustamā īpašuma sastāvā ietilpst 420/2313 domājās daļas no būves ar kadastra apzīmējumu 8084 009 0475 001 un no būves ar kadastra apzīmējumu 8084 009 0475 002. Savukārt, saskaņā ar NĪVKIS būve ar kadastra apzīmējumu 8084 009 0475 003 nav sadalīta domājamās daļās un neietilpst neviena dzīvokļa īpašuma sastāvā.Nekustamais īpašums nav iznomāts.Zemkopības ministrija ar 2012.gada 7.jūnija vēstuli Nr.8.7-28/2001/2012 ierosina nekustamā īpašuma - neapdzīvojamās telpas „Mežvidi”-1A, Ropažos, Ropažu novadā (nekustamā īpašuma kadastra Nr.8084 900 1589) atsavināšanu.Nekustamais īpašums - neapdzīvojamā telpa „Mežvidi”- 1A, Ropažos, Ropažu novadā, (nekustamā īpašuma kadastra Nr.8084 900 1589) nav nepieciešams valstij valsts pārvaldes funkciju realizēšanai.Saskaņā ar Publiskas personas mantas atsavināšanas likuma 45.panta pirmo daļu, valsts dzīvojamo māju, izņemot šā panta otrajā daļā minēto gadījumu, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā.Saskaņā ar Dzīvokļa īpašuma likuma 2.panta pirmo daļu dzīvokļa īpašums ir dzīvojamā mājā tiesiski nodalīts patstāvīgs nekustamais īpašums. Savukārt, minētā likuma 3.pants noteic, ka atsevišķais īpašums ir dzīvojamā mājā esoša būvnieciski norobežota un funkcionāli nošķirta telpa vai telpu grupa, kura kā dzīvoklis, neapdzīvojamā telpa vai mākslinieka darbnīca iezīmēta būves kadastrālās uzmērīšanas lietā.Ņemot vērā iepriekš minēto, valsts akciju sabiedrība „Valsts nekustamie īpašumi” ar 2012.gada 15.oktobra vēstuli Nr.41/14917 lūdza Ropažu novada pašvaldībai izskatīt iespēju pārņemt bez atlīdzības pašvaldības īpašumā nekustamo īpašumu - neapdzīvojamo telpu „Mežvidi”- 1A, Ropažos, Ropažu novadā.Valsts akciju sabiedrība „Valsts nekustamie īpašumi” 2012.gada 5.decembrī (reģistrēts ar Nr.10279) ir saņēmusi Ropažu novada domes 2012.gada 28.novembra domes sēdes protokola izrakstu Nr.18, 70.§, kurā dome piekrīt pārņemt bez atlīdzības Ropažu novada pašvaldības īpašumā valsts nekustamo īpašumu - neapdzīvojamo telpu „Mežvidi”-1A, Ropažos, Ropažu novadā (nekustamā īpašuma kadastra Nr.8084 900 1589).Saskaņā ar Publiskas personas mantas atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Tā kā nekustamais īpašums „Mežvidi”- 1A, Ropažos, Ropažu novadā (nekustamā īpašuma kadastra Nr.8084 900 1589) nav nepieciešama valsts pārvaldes funkciju īstenošanai un Ropažu novada pašvaldība ir piekritusi pārņemt to bez atlīdzības savā īpašumā, Finanšu ministrija ierosina Ministru kabinetam pieņemt lēmumu par minētā nekustamā īpašuma nodošanu bez atlīdzības Ropažu novada pašvaldības īpašumā. |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Zemkopības ministrija. |
| 6. | Iemesli, kādēļ netika nodrošināta sabiedrības līdzdalība | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu pašvaldības īpašumā. Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| 7. | Cita informācija | Politikas joma – publiskās pārvaldības politika. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts budžeta. Ropažu novada pašvaldībai radīsies izdevumi pārreģistrējot nekustamo īpašumu zemesgrāmatā uz sava vārda. Pašvaldībai būs nepieciešami līdzekļi nekustamā īpašuma apsaimniekošanai un uzturēšanai.Saskaņā ar informāciju no NĪVKIS nekustamā īpašuma „Mežvidi”- 1A, Ropažos, Ropažu novadā, (nekustamā īpašuma kadastra Nr.8084 900 1589) kadastrālā vērtība 2013.gada 1.janvārī ir 7553 lati. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgas ir Zemkopības ministrija un Ropažu novada pašvaldība. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, IV, V un VI sadaļa – projekts šīs jomas neskar.

Finanšu ministrs A.Vilks

05.02.2013. 11:38

1148

I.Jansone

67024921, Ieva.Jansone@vni.lv